Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 38. stavka 5. Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17, 151/22) i članka 35. stavka 1. Statuta Grada Korčule (Službeni glasnik Grada Korčule, broj 3/18 i 3/21), Gradsko vijeće Grada Korčule na svojoj \_\_\_ sjednici održanoj dana \_\_\_ donijelo je sljedeću

**ODLUKU**

**o izradi Plana upravljanja kulturom Grada Korčule za razdoblje od 2025. do 2029. godine**

**Članak 1.**

Ovom Odlukom pokreće se postupak izrade Plana upravljanja kulturom Grada Korčule za razdoblje od 2025. do 2029. godine (u daljnjem tekstu: Plan).

**Članak 2.**

Plan upravljanja kulturom Grada Korčule za razdoblje 2025.–2029. godine je srednjoročni akt strateškog planiranja od značaja za jedinicu lokalne samouprave kojim se definiraju smjernice, ciljevi i prioriteti za očuvanje, interpretaciju i održivo korištenje kulturne baštine, u skladu s Nacionalnom razvojnom strategijom Republike Hrvatske do 2030. godine i međunarodnim smjernicama (UNESCO, ICOMOS).

**Članak 3.**

Planom će se definirati smjernice, ciljevi, prioriteti i mjere za održivo upravljanje, interpretaciju i promociju bogate kulture Grada Korčule.

**Članak 4.**

Plan obuhvaća cjelokupno administrativno područje Grada Korčule, uključujući povijesnu jezgru, fortifikacijske objekte, sakralnu i profanu graditeljsku baštinu, muzejske i arhivske zbirke, nematerijalnu baštinu, kulturni krajolik te povezanu prirodnu baštinu.

**Članak 5.**

Nositelj izrade Plana je Grad Korčula.

**Članak 6.**

Za izradu i praćenje Plana upravljanja kulturom Grada Korčule osniva se Povjerenstvo (u daljnjem tekstu: Povjerenstvo).

Povjerenstvo je ovlašteno:

* definirati projektni zadatak i metodologiju rada konzultanta,
* sudjelovati kao radna skupina tijekom svih faza izrade Plana,
* predlagati kriterije i sudjelovati u izboru konzultanta putem javnog natječaja ili drugog odgovarajućeg postupka,
* pratiti provedbu konzultantskih usluga s obzirom na rokove, financijski okvir i specifikacije Projektnog zadatka,
* razmatrati nacrte i prijedloge Plana te davati stručna mišljenja i prijedloge,
* dostaviti svoje mišljenje o konačnom prijedlogu Plana prije njezina upućivanja na donošenje.

**Članak 7.**

Povjerenstvo čine predstavnici sljedećih institucija i dionika:

* Grada Korčule (Gradonačelnik ili ovlašteni zamjenik – predsjednik Povjerenstva),
* Muzeja Grada Korčule,
* Centra za kulturu Korčula,
* Gradske knjižnice „Ivan Vidali“,
* Turističke zajednice Grada Korčule,
* Obrazovnih ustanova (relevantni stručnjak iz područja kulturne baštine),
* Lokalnih udruga civilnog društva iz područja kulture, povijesti i zaštite okoliša,
* Predstavnika privatnog sektora vezanog uz turizam i kulturnu baštinu.

Gradonačelnik će posebnom odlukom imenovati članove Povjerenstva.

**Članak 8.**

Izrada Plana financirat će se iz proračuna Grada Korčule i sredstvima projekta FORTIC – Interreg Italy-Croatia CBC 2021–2027. Procijenjena vrijednost izrade Plana iznosi 15.000,00 EUR s PDV-om, pri čemu će se točan iznos i struktura financiranja utvrditi posebnim planom proračuna.

**Članak 9.**

Ova Odluka stupa na snagu osmog dana od dana donošenja, a objavit će se u Službenom glasniku Grada Korčule.

KLASA: 402-07/23-01/05

URBROJ: 2117-9-05/11-25-

Korčula,

 PREDSJEDNIK

 GRADSKOG VIJEĆA